Tornen les classes gratuïtes d’Informàtica Bàsica al Centre Sociodeucatiu Díaz Pintado
2025-07-24

L’Ajuntament de Burjassot, a través de l’àrea dels Serveis Socials que dirigeix Isabel María Mora, torna a posar en marxa els cursos gratuïts d’Informàtica Bàsica que, abans de l’inici de la pandèmia, es programaven en el Centre Socioeducatiu Díaz Pintado. Aquestes classes constitueixen una bona manera d’iniciar-se en el món de les Noves Tecnologies per a aquelles persones que, per diferents motius, no han tingut accés fins ara. Aprendre els fonaments bàsics de la informàtica i saber desembolicar-se en Internet i en un entorn digital són, hui dia, eines necessàries per a qualsevol persona que desitge tindre una formació bàsica per a, així, millorar també el seu nivell d’ocupabilitat, per exemple.

Els cursos començaran aquest mateix mes de febrer i tenen una duració aproximada de dos mesos. Les classes, amb una duració de 2 hores, s’impartiran dos dies a la setmana, amb un grup de dotze alumnes els dilluns i dimecres i un altre grup de dotze alumnes, els dimarts i dijous, tant en horari de matí com de vesprada. Les persones interessades, que han de tindre més de 16 anys, han de dirigir-se al CS Díaz Pintado per a formalitzar la seua inscripció (Plaza 9 d’Octubre, 11) .

El telèfon de contacte del centre és el 96 364 04 25.